|  |  |
| --- | --- |
| logo-dokumentumokhoz ÁBRAHÁMHEGY KÖZSÉG |  |
| ***POLGÁRMESTERÉTŐL*** |  |
| 8256 Ábrahámhegy, Badacsonyi út 13. |  |
| Telefon: +36 87 471 506 |  |

**ELŐTERJESZTÉS**

**Ábrahámhegy Község Önkormányzata Képviselő-testületének**

**2022. április 13. napján tartandó következő rendkívüli nyílt ülésére**

|  |  |
| --- | --- |
| **Tárgy:** | **Strandfejlesztés STR-2021 – ajánlatok elbírálása** |
| **Előterjesztő:** | Vella Ferenc Zsolt polgármester |
| **Előkészítő:** | Vella Ferenc Zsolt polgármester |
| **Melléklet:** | ajánlatok |
| **Meghívott:** | --- |
| A döntés meghozatala **egyszerű többséget** igényel.  *A határozati javaslatot törvényességi szempontból megvizsgáltam: dr. Bodnár Attila jegyző* | |

**Tisztelt Képviselő-testület!**

Ábrahámhegy Község Önkormányzatának Képviselő-testülete 2021. december 10. napján 102/2021. (XII. 10.) képviselő-testületi határozatával döntött a STR-2021. Strandfejlesztés című konstrukcióra pályázat benyújtásáról az alábbiak szerint:

*ÁBRAHÁMHEGY KÖZSÉG ÖNKORMÁNYZATA KÉPVISELŐ-TESTÜLETÉNEK*

*102/2021. (XII.10.) HATÁROZATA*

*STR-2021. Strandfejlesztés című konstrukcióra pályázat benyújtása*

*Ábrahámhegy Község Önkormányzatának Képviselő-testülete*

1. *elrendeli pályázat előkészítését az STR-2021. Strandfejlesztés című pályázati felhívásra, a strand bejárati épület akadálymentesítése és a strandon használatos eszközök beszerzése tárgyában.*
2. *A projekt összköltségét 30 millió forintban határozza meg.*
3. *Felhatalmazza a polgármestert a szükséges nyilatkozatok megtételére, és a pályázat benyújtására.*

*Határidő: elfogadásra azonnal,*

*pályázat benyújtására 2021. december 16.*

*Felelős: Vella Ferenc Zsolt polgármestert*

*Dr. Bodnár Attila jegyző*

A Strandfejlesztés című pályázat kapcsán ajánlattételi felhívások – 3 db - kerültek kiküldésre közbeszerzési eljárás lefolytatására, akadálymentesítő eszköz beszerzésére, és leszállítására, a nyilvánosság biztosítására, a rehabilitációs szakmérnöki feladatok ellátására, tervezési feladatok ellátására, marketing eszközök beszerzésére, és leszállítására, és műszaki ellenőri feladatok ellátására.

A beérkezett ajánlatok jelen előterjesztés mellékletét képezik, melyekkel kapcsolatban szükséges a döntéshozatal. Hivatalunk a beérkezett ajánlatok figyelembevételével a nyertes ajánlatok az alábbiak szerint közli:

|  |  |  |  |
| --- | --- | --- | --- |
|  | **nettó** | **ÁFA** | **bruttó** |
| közbeszerzés | 300 000 Ft | 81 000 Ft | 381 000 Ft |
| rehab mérnök | 150 000 Ft | - | 150 000 Ft |
| tervezés | 1 000 000 Ft | 270 000 Ft | 1 270 000 Ft |
| műsz. ell. | 300 000 Ft | 81 000 Ft | 381 000 Ft |
| kötelező nyilvánosság | 150 000 Ft | 0 Ft | 150 000 Ft |
| akadálymentes eszközök | 247 000 Ft | 66 690 Ft | 313 690 Ft |
| marketing eszközök | 59 670 Ft | 16 111 Ft | 75 781 Ft |

A beszerzési szabályzat alapján a nettó 500.000 Ft becsült értéket el nem érő beszerzések esetében megrendelőt, illetve feljegyzést kell készíteni, melyben fel kell tűntetni, hogy a beszerzésre milyen okból/kinek az igénylése vagy utasítása alapján került sor, továbbá nyilatkozni kell arról, hogy a termék/szolgáltatás beszerzése az általánosan elvárható követelményeknek megfelelően valamint a lehető leggazdaságosabb módon történt és a beszerzés az egybeszámítás alapján nem esik beszerzési kötelezettség alá. E szabályzat rendelkezéseinek alkalmazása alól - maximum nettó 500.000,- forint becsült értékhatárig, az előterjesztett szakmai és egyéb beszerzésre jellemző speciális indokok figyelembe vételével – Ábrahámhegy Községi Polgármestere adhat felmentést. A fentiek alapján a benyújtott árajánlatok díjtétele 1 tétel kivételével nem éri el az 500.000,- Ft értékhatárt.

Kérem a T. Képviselő-testületet, hogy az előterjesztést megvitatni, véleményezni, és a határozati javaslatokat elfogadni szíveskedjen!

Ábrahámhegy, 2022. április 11.

Tisztelettel:

**Vella Ferenc Zsolt**

polgármester

1. **HATÁROZATI JAVASLAT**

**ÁBRAHÁMHEGY KÖZSÉG ÖNKORMÁNYZATA KÉPVISELŐ-TESTÜLETÉNEK**

**……/2022. (IV.13.) HATÁROZATA**

**Strandfejlesztés STR-2021 – ajánlatok elbírálása**

Ábrahámhegy Község Önkormányzata Képviselő-testülete az „Ábrahámhegy Község Önkormányzatának a „Strandfejlesztés 2021” című, STR-2021 kódszámú pályázati felhívásra benyújtani kívánt „Ábrahámhegy Községi Strand fejlesztése V. ütem” – STR-2021” című pályázataihoz kapcsolódó közbeszerzési eljárás lefolytatására a beérkezett ajánlatokat megtárgyalta és az alábbi határozatokat hozza:

1. **Ábrahámhegy Község Önkormányzatának a „Strandfejlesztés 2021” című, STR-2021 kódszámú pályázati felhívásra benyújtani kívánt „Ábrahámhegy Községi Strand fejlesztése V. ütem” – STR-2021” című pályázataihoz kapcsolódó közbeszerzési eljárás lefolytatásához kapcsolódóan a beérkezett ajánlatokat megismerte, és dönt abban, hogy elfogadja, és jóváhagyja a V-Ber Mérnöki és Tender Kft-vel (8200 Veszprém, Radnóti tér 2/A) a megbízási szerzés megkötését 300.000,- Ft + ÁFA azaz bruttó 381.000,- Ft összegben. A közbeszerzési eljáráshoz kapcsolódó megbízási szerződésben foglalt díj finanszírozása a pályázati keret terhére történik.**
2. **Ábrahámhegy Község Önkormányzatának a „Strandfejlesztés 2021” című, STR-2021 kódszámú pályázati felhívásra benyújtani kívánt „Ábrahámhegy Községi Strand fejlesztése V. ütem” – STR-2021” című pályázataihoz kapcsolódó marketing eszközök beszerzéséhez, és leszállításához, az akadálymentesítő eszközök beszerzéséhez, és leszállításához, a nyilvánosság biztosításához kapcsolódó feladatok ellátásához, a rehabilitációs mérnöki feladatok ellátásához, és a műszaki ellenőri feladatok ellátásához érkezett ajánlatokat megismerte, és dönt abban, hogy felhatalmazza Vella Ferenc Zsolt polgármestert a legkedvezőbb ajánlatok figyelembevételével a szerződések megkötésére, nyilatkozatok előkészítésére, és a megrendelések előkészítésére.**
3. **Ábrahámhegy Község Önkormányzatának a „Strandfejlesztés 2021” című, STR-2021 kódszámú pályázati felhívásra benyújtani kívánt „Ábrahámhegy Községi Strand fejlesztése V. ütem” – STR-2021” című pályázataihoz a tervezési feladatok ellátásához kapcsolódóan beérkezett ajánlatokat megismerte, és dönt abban, hogy elfogadja, és jóváhagyja a Tér-Metszet Kft. képviseletében Epres Róberttel (8255 Balatonrendes, László Gyula utca 3.) a megbízási szerződés megkötését 1.000.000,- Ft + ÁFA azaz 1.270.000,- Ft összegben. A közbeszerzési eljáráshoz kapcsolódó megbízási szerződésben foglalt díj finanszírozása a pályázati keret terhére történik.**
4. **felkéri Vella Ferenc Zsolt polgármestert a megbízási szerződések aláírására, a szükséges nyilatkozatok aláírására, és a szükséges nyilatkozatok megtételére.**

**Határidő: elfogadásra azonnal**

**Felelős: Vella Ferenc Zsolt polgármester**